2012.gada 3.janvārī Noteikumi Nr.19

Rīgā (prot. Nr.1 43.§)

**Grozījumi Ministru kabineta 2001.gada 20.marta noteikumos Nr.129 "Ģimnāzijas un valsts ģimnāzijas statusa piešķiršanas un anulēšanas kārtība un kritēriji"**

Izdoti saskaņā ar

Vispārējās izglītības likuma

4.panta 5.punktu

Izdarīt Ministru kabineta 2001.gada 20.marta noteikumos Nr.129 "Ģimnāzijas un valsts ģimnāzijas statusa piešķiršanas un anulēšanas kārtība un kritēriji" (Latvijas Vēstnesis, 2001, 48.nr.; 2004, 124.nr.; 2011, 91.nr.) šādus grozījumus:

1. Izteikt 3.3.apakšpunktu šādā redakcijā:

"3.3. kurā iepriekšējos divus mācību gadus ne mazāk kā 60 procentiem izglītojamo mācību sasniegumu novērtējums centralizētajos eksāmenos nav bijis zemāks par C līmeni vai izglītojamo mācību sasniegumu vidējais procentuālais novērtējums centralizētajos eksāmenos (sākot ar 2012./2013.mācību gadu) ir bijis augstāks par valsts vidējo centralizēto eksāmenu procentuālo novērtējumu."

2. Izteikt 5.2.apakšpunktu šādā redakcijā:

"5.2. kurā iepriekšējos divus mācību gadus ne mazāk kā 75 procentiem izglītojamo mācību sasniegumu novērtējums centralizētajos eksāmenos nav bijis zemāks par C līmeni vai izglītojamo mācību sasniegumu vidējais procentuālais novērtējums centralizētajos eksāmenos (sākot ar 2012./2013.mācību gadu) ir bijis vismaz par 10 procentiem augstāks nekā valsts vidējais centralizēto eksāmenu procentuālais novērtējums;".

Ministru prezidents V.Dombrovskis

Izglītības un zinātnes ministrs R.Ķīlis